Ruperts land

Ruperts land (engelsk:Rupert's Land) var et territorium i Britisk Nord-Amerika bestående av nedbørsfeltet rundt Hudsonbukta, for det meste i dagens Canada. Det var fra 1670 til 1870 eid av Hudson’s Bay Company, som hadde monopol på all handel og næringsvirksomhet. Området var oppkalt etter kompaniets første guvernør, Rupert av Pfalz, som ble kalt Prins Rupert av Rhinen. York Factory ved Hudsonbukta var hovedkvarter.  

Ruperts land tilsvarer hele dagens provins Manitoba, det meste av Saskatchewan, sørlige deler av Alberta og Nunavut, nordlige deler av Ontario og Quebec, samt deler av Nordvestterritoriene.«Rupert's Land», The Canadian Encyclopedia, besøkt 4. juli 2012. Kompaniet etablerte handelsstasjoner for pels i Ruperts Land, først ved kysten omkring Hudsonbukta og fra midten av 1700-tallet også i innlandet.«Cumberland House», The Canadian Encyclopedia.  I alt etablerte  Hudson's Bay Company 97 handelsstasjoner i territoriet.

Fra midten av 1800-tallet vokste det fram krav om å innlemme Ruperts land i Canada. Loven av 1867 om Britisk Nord-Amerika (British North America Act) av 1867 la grunnlaget for samling av de britiske koloniene i Nord-Amerika i en canadisk konføderasjon. I 1869 gikk  Hudson's Bay Company med på å selge Ruperts land for  pund. Kompaniet beholdt eiendomsrett til land ved handelsstasjonene og beholdt 2,8 millioner hektar jordbruksland på prærien. Ruperts land ble overført 15. juli 1870, etter å ha blitt forsinket av Red River-opprøret.«Red River Rebellion», The Canadian Encyclopedia.

Referanser

Eksterne lenker
 The Centre for Rupert's Land Studies,  University of Winnipeg

Kategori:Canadas historie
Kategori:Canadas geografi
Kategori:Tidligere engelske kolonier
Kategori:Tidligere britiske kolonier
Kategori:Stater og territorier etablert i 1670
Kategori:Stater og territorier opphørt i 1870
Kategori:Pelshandel i Nord-Amerika
Kategori:Britisk kolonisering av Amerika